Elettaria cardamomum

Elettaria cardamomum ialah sejenis tumbuhan herba saka yang bertaburan asal di India Selatan menyebar secara liar hingga ke wilayah Malesia. Ia merupakan salah satu dari dua spesies tumbuhan utama yang dimanfaatkan untuk membuat rempah pelaga.

Botani
Tumbuhan ini dapat mencapai ketinggian 2-3 meter dan tumbuh di hutan-hutan yang masih lebat. Tumbuhan tidak kayu ini memiliki batang berpelepah daun yang membalut batangnya serta tumbuh setentang.

Bunga tumbuhan ini tersusun dalam tandan yang keluar dari rimpangnya. Buah tumbuhan terhasil apabila mencecah umur 3 tahun dari batang merayap menghampiri dekat tanah bersama tandan sepanjang 1 m ke tanah sekitarnya; para petani membalut plastik mengelakkan tandan buah dicemari kotoran tanah basah apabila hujan. Buah yang masak jika tidak dipetik akan pecah dan membelah berdasarkan ruang-ruangnya. Di dalamnya terdapat biji yang berbentuk bulat telur memanjang.

Rujukan